Philippe Descola
Philippe Descola (sündinud 19. juunil 1949 Pariisis) on prantsuse antropoloog. Ta on professor Collège de France'is ja École des hautes études en sciences sociales'is. Ta sai tuntuks Lõuna-Ameerika põliselanike, eelkõige hibarode hulka kuuluvate atšuaride juures pikaajalise välitöö põhjal valminud uurimuste järgi. Tema õppejõud oli Claude Lévi-Strauss. Hasso Krulli tõlkes on eesti keeles ilmunud tema teos "Teispool loodust ja kultuuri" (EKSA 2022, originaalis Par-delà nature et culture, 2005).